Under en skyfri og solbeskinnet nordjysk himmel besøgte Statsminister Mette Frederiksen torsdag Aalborg Havn, hvor hun blandt andre mødtes med Aalborg Kommunes borgmester Thomas Kastrup-Larsen (S). Hun besøgte Aalborg Havn for at få et indblik i havnens grønne omstilling, og efter en rundtur på området fik hun mulighed for at tale med nogle af havnens medarbejdere. Men det var ikke det eneste stop på Statsministerens tur i den nordjyske storby. Turen gik nemlig også til Flyvestation Aalborg, hvor hun blandt andet fik en fremvisning af de fly, der er tilmeldt NATO-beredskabet. Flyvevåbnet og Jægerkorpset kunne her give Statsministeren svar på, hvordan de forbereder sig til en eventuel udstationering. Se billeder fra Statsministerens besøg på Flyvestation Aalborg her:
Mette Frederiksen besøgte torsdag eftermiddag Aalborg Havn og Flyvestation Aalborg